Բայց, մենք նաեւ պատերազմ չենք ուզում, մենք պատրաստ ենք իսկապես խաղաղ բանակցությունների, հասնել խաղաղ կարգավորման: Բայց նա, ով փորձում է ինձ վրա որեւէ կասկած գցել, նրանք չեն հասկանում, որ Ղարաբաղի հարցը լուծողը կառավարությունը չէ՝ ժողովուրդն է, եւ եթե բանակցային գործընթացի արդյունքում կլինի կարգավորման մի տարբերակ, որին ես ինքս կհավատամ, կհամարեմ, որ դա լավ տարբերակ է, որեւէ մեկը չմտածի, թե ես ձեզանից թաքուն որեւէ թուղթ կստորագրեմ: Երբ տեսնեմ, որ կա տարբերակ, որի շուրջ իսկապես կարելի է խոսել, կգամ կկանգնեմ այստեղ՝ բոլոր մանրամասնություններով կներկայացնեմ ձեզ, եւ դուք կորոշեք՝ մենք գնո՞ւմ ենք այդ տարբերակին թե՝ ոչ, կորոշեք՝ գնում ենք, կգնանք, կորոշեք, որ չենք գնում, չենք գնա: